ประกาศกรมสรรพสามิตเรื่องการยกเว้นภาษีสำหรับสุรากลั่นชนิดเอทานอลที่นำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงเพื่อใช้เป็นเชื้อเพลิง[๑] อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๗) พ.ศ. ๒๕๕๐ ประกอบกับข้อ ๔ ข้อ ๕ ข้อ ๖ ข้อ ๗ ข้อ ๘ ข้อ ๙แห่งกฎกระทรวงการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๖๐ อธิบดีกรมสรรพสามิต จึงออกประกาศไว้ ดังต่อไปนี้ข้อ ๑ ในประกาศนี้เอทานอล หมายความว่าสุรากลั่นชนิดเอทานอลที่มีแรงแอลกอฮอล์ตั้งแต่ ๙๙.๕ ดีกรีขึ้นไปที่นำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงเพื่อใช้เป็นเชื้อเพลิงเอทานอลแปลงสภาพ หมายความว่าสุรากลั่นชนิดเอทานอลที่ได้ผสมกับน้ำมันเชื้อเพลิงตามสูตรการแปลงสภาพที่กรมสรรพสามิตกำหนดโรงอุตสาหกรรมเอทานอล หมายความว่า โรงอุตสาหกรรมที่ผลิตสุรากลั่นชนิดเอทานอลผู้ประกอบอุตสาหกรรม หมายความว่า ผู้ได้รับใบอนุญาตผลิตสุรากลั่นชนิดเอทานอลที่นำไปใช้ผสมกับน้ำมันเชื้อเพลิงเพื่อใช้เป็นเชื้อเพลิงผู้ควบคุมโรงอุตสาหกรรม หมายความว่าเจ้าพนักงานสรรพสามิตซึ่งอธิบดีแต่งตั้งให้ดำรงตำแหน่งประจำโรงอุตสาหกรรมเอทานอลผู้ประกอบอุตสาหกรรมน้ำมัน หมายความว่าผู้ประกอบอุตสาหกรรมน้ำมันและผลิตภัณฑ์น้ำมันที่นำเอทานอลไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงเพื่อใช้เป็นเชื้อเพลิงข้อ ๒ เอทานอลที่นำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงเพื่อใช้เป็นเชื้อเพลิงที่จะได้รับการยกเว้นภาษีต้องมิใช่เอทานอลที่ผลิตขึ้นจากวัตถุดิบหรือมีส่วนประกอบของสินค้าที่ได้รับยกเว้นภาษีข้อ ๓ ผู้ประกอบอุตสาหกรรมที่ประสงค์จะขอยกเว้นภาษีสำหรับเอทานอลให้ยื่นคำขอยกเว้นภาษีตามแบบ ภส. ๐๕-๐๖/๑ ท้ายประกาศนี้พร้อมหลักฐานที่ระบุไว้ในแบบคำขอต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมเอทานอลตั้งอยู่หรือ โดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps://ethanol.excise.go.thให้สรรพสามิตพื้นที่เป็นผู้มีอำนาจอนุมัติยกเว้นภาษีตามประกาศนี้ข้อ ๔ ก่อนนำเอทานอลที่ได้รับยกเว้นภาษีออกจากโรงอุตสาหกรรมให้ผู้ประกอบอุตสาหกรรมที่ได้รับยกเว้นภาษีแจ้งให้ผู้ควบคุมโรงอุตสาหกรรมทราบตามแบบ ภส. ๐๕-๐๖/๑ โดยผ่านระบบเครือข่ายอินเทอร์เน็ตที่เว็บไซต์กรมสรรพสามิต เพื่อให้ผู้ควบคุมโรงอุตสาหกรรมทำการตรวจสอบปริมาณเอทานอลที่ได้รับยกเว้นภาษีข้อ ๕ ผู้ประกอบอุตสาหกรรมที่ได้รับยกเว้นภาษีต้องแปลงสภาพเอทานอลตามสูตรการแปลงสภาพสูตรใดสูตรหนึ่งดังต่อไปนี้ ก่อนขนออกจากโรงอุตสาหกรรมเอทานอลหรือสูตรอื่นที่ได้รับอนุญาตจากกรมสรรพสามิตสูตรที่ ๑ แอลกอฮอล์บริสุทธิ์ ๙๙.๕ดีกรีขึ้นไป ๙๙.๕ ส่วนแก๊สโซฮอล์ อี ๑๐ ๐.๕ ส่วนสูตรที่ ๒ แอลกอฮอล์บริสุทธิ์ ๙๙.๕ดีกรีขึ้นไป ๙๙.๔ ส่วนแก๊สโซฮอล์ อี ๒๐ ๐.๖ ส่วนสูตรที่ ๓ แอลกอฮอล์บริสุทธิ์ ๙๙.๕ดีกรีขึ้นไป ๙๗.๐ ส่วนแก๊สโซฮอล์ อี ๘๕ ๓.๐ ส่วนข้อ ๖ ผู้ประกอบอุตสาหกรรมที่ได้รับยกเว้นภาษีเอทานอลต้องยินยอมให้ผู้ควบคุมโรงอุตสาหกรรมตรวจสอบและควบคุมการแปลงสภาพเอทานอลและยินยอมให้ผู้ควบคุมโรงอุตสาหกรรมเก็บตัวอย่างเอทานอลแปลงสภาพเดือนละหนึ่งครั้งครั้งละ ๒ ลิตรตามเวลาที่สรรพสามิตพื้นที่ที่โรงอุตสาหกรรมเอทานอลตั้งอยู่กำหนดเพื่อส่งให้กรมสรรพสามิตตรวจวิเคราะห์ข้อ ๗ การแปลงสภาพเอทานอล ในข้อ ๖ ต้องผสมในท่อ (Inline Blending) และต้องขนเอทานอลแปลงสภาพออกจากโรงอุตสาหกรรมเอทานอลผ่านมาตรวัดอัตราการไหล(Flow Meter) ซึ่งควบคุมโดยใช้วาล์วไฟฟ้าอัตโนมัติแบบMotor Operated Valveข้อ ๘ ก่อนการขนเอทานอลแปลงสภาพออกจากโรงอุตสาหกรรมเอทานอลให้ผู้ประกอบอุตสาหกรรมที่ได้รับยกเว้นภาษีและผู้ควบคุมโรงอุตสาหกรรมร่วมกันตรวจสอบความถูกต้องและผนึกดวงตรากรมสรรพสามิตที่ท่อทางรับ- จ่ายเอทานอลแปลงสภาพของยานพาหนะที่ใช้ขน พร้อมระบุหมายเลขดวงตรากรมสรรพสามิตข้อ ๙ ให้ผู้ประกอบอุตสาหกรรมที่ได้รับยกเว้นภาษีจัดทำใบกำกับการขนเอทานอลแปลงสภาพตามแบบ ภส. ๐๕ - ๐๖/๒ ท้ายประกาศนี้ และแจ้งให้ผู้ควบคุมโรงอุตสาหกรรมทราบผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// และให้นำแบบ ภส. ๐๕ - ๐๖/๒ ตัวจริงกำกับไปกับการขนเอทานอลแปลงสภาพพร้อมทำสำเนา ๑ ฉบับเก็บไว้ที่โรงอุตสาหกรรมเอทานอลเพื่อเป็นหลักฐานในการตรวจสอบข้อ ๑๐ ยานพาหนะที่ใช้สำหรับการขนเอทานอลแปลงสภาพออกจากโรงอุตสาหกรรมเอทานอลต้องแสดงข้อความให้ชัดเจนว่า เอทานอลแปลงสภาพนำไปใช้ผสมน้ำมันเชื้อเพลิง โดยใช้ตัวอักษรสีส้ม ขนาดไม่น้อยกว่า ๒ × ๑ นิ้ว บนพื้นสีขาวที่มีขนาดไม่น้อยกว่า ๘ x๓๖ นิ้ว แสดงไว้ที่ด้านข้าง ด้านหน้าหรือด้านหลังของยานพาหนะที่ใช้ขนเอทานอลแปลงสภาพหรือจัดทำป้ายแสดงข้อความดังกล่าวไว้ตลอดเวลาที่ทำการขนส่งและยานพาหนะดังกล่าวต้องติดตั้งระบบติดตามตำแหน่งของยานพาหนะ (Global Positioning System) และอุปกรณ์อื่นที่เกี่ยวข้องโดยระบบดังกล่าวต้องสามารถติดตามการเอทานอลแอปลงสภาพได้อย่างเป็นปัจจุบันตามความเป็นจริง(Online Real Time)ข้อ ๑๑ ถ้าปรากฏว่าเอทานอลที่ได้รับยกเว้นภาษีสูญหายหรือขาดจำนวนไปจากจำนวนที่นำออกจากโรงอุตสาหกรรมเกินกว่าร้อยละศูนย์จุดห้าให้ผู้ประกอบอุตสาหกรรมที่ได้รับยกเว้นภาษีมีหน้าที่ต้องเสียภาษีสำหรับเอทานอลตามจำนวนที่สูญหายหรือขาดจำนวนไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าเอทานอลได้สูญหายหรือขาดจำนวนไปเพราะเหตุสุดวิสัย หรือเป็นไปตามธรรมชาติหรือกรณีขาดจำนวนไปเพราะยังมิได้นำออกจากโรงอุตสาหกรรมเอทานอลข้อ ๑๒ ให้ผู้ประกอบอุตสาหกรรมน้ำมันแจ้งเจ้าพนักงานสรรพสามิตแห่งท้องที่ที่โรงอุตสาหกรรมน้ำมันตั้งอยู่ตามแบบ ภส. ๐๕ - ๐๖/๒ โดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// เพื่อรับทราบจำนวนเอทานอลแปลงสภาพที่รับเข้าโรงอุตสาหกรรมน้ำมันและผลิตภัณฑ์น้ำมัน และให้สำเนาแบบ ภส. ๐๕ - ๐๖/๒ ให้สำนักงานสรรพสามิตพื้นที่ที่โรงอุตสาหกรรมเอทานอลตั้งอยู่ทราบทันทีโดยผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps://ethanol.excise.go.thข้อ ๑๓ ผู้ประกอบอุตสาหกรรมน้ำมันที่ใช้เอทานอลเป็นวัตถุดิบหรือส่วนประกอบในการผลิตน้ำมันจะต้องนำน้ำมันที่ผลิตได้ออกจากโรงอุตสาหกรรมน้ำมันภายในระยะเวลาหนึ่งปีนับแต่วันที่ความรับผิดในอันจะต้องเสียภาษีของเอทานอลที่นำไปใช้เป็นวัตถุดิบหรือส่วนประกอบในการผลิตน้ำมันเกิดขึ้นข้อ ๑๔ ให้ผู้ประกอบอุตสาหกรรมน้ำมันแจ้งรายละเอียดเกี่ยวกับสินค้าพร้อมกับการยื่นแบบรายการภาษีและชำระภาษีหรือการขอยกเว้นภาษีหรือคืนภาษีในกรณีที่เป็นการส่งสินค้าออกนอกราชอาณาจักรหรือนำเข้าไปในเขตปลอดอากรข้อ ๑๕ การดำเนินการใด ๆ ตามประกาศกรมสรรพสามิตเรื่อง วิธีการงดเว้นไม่เรียกเก็บภาษีสุราสำหรับสุรากลั่นชนิดสุราสามทับ(เอทานอล) ที่นำไปใช้ผสมกับน้ำมันเชื้อเพลิงเพื่อใช้เป็นเชื้อเพลิง ลงวันที่ ๒๕ กุมภาพันธ์๒๕๔๘ ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำขอยกเว้นภาษีสำหรับสุรากลั่นชนิดเอทานอลที่นำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงเพื่อใช้เป็นเชื้อเพลิงตามมาตรา ๑๐๖ แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๕ - ๐๖/๑)๒. ใบกำกับการขนเอทานอลแปลงสภาพ (ภส.๐๕ - ๐๖/๒)(ดูข้อมูลจากภาพกฎหมาย)พัชรภรณ์/จัดทำ๘ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๕๖ (เล่มที่ ๒)/๒๔ พฤษภาคม๒๕๖๑